Иван Пейчев
И за какво са…

chitanka.info

И за какво са

твоите дълги дни

в които няма нищо

освен гибел.

Кому са нужни

твоите безсъния

изпълнени със смърт

и помрачение.

А твоето пробуждане,

разстреляно

от някакви мотоциклети,

от коли,

задъхани към своите

канцеларии.

Кому е нужно

всичко туй,

започващо със всеки

Ден,

завършващо със

всеки ден,

дори когато

вън вали дъжда

и никога не представлява

трудност

отварянето на прозореца

веднъж за винаги.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.